**Halucinaţie gramaticală cu Hamlet**

*Adrian Păunescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Şi Hamlet străbate pământul cu Yorick,

Cu Yorick în pumn sau cu chiar capul său,

Căci prinşi amândoi în vârtejul istoric,

Chiar Yorick e Hamlet şi nu-i pare rău.

Şi Hamlet se ţine pe sine în mână

Şi Yorick pe umerii săi s-a suit,

Şi Hamlet miroase a mort şi-a ţărână

Şi tidva păstrează în ochi un clipit.

Pământul le e cimitirul, acum,

Bufonul cuvinte de bârfă îndrugă,

Iar prinţul abia împlineşte o rugă,

Dar cine-i pe umeri şi cine-i în pumn?

A fi sau a nu fi, ce verbe de fum,

Ciudat, agramat şi morţiu se conjugă.